**ADMINISTRACINĖS PASLAUGOS TEIKIMO APRAŠYMAS**

| **Eil. Nr.** | **Pavadinimas** | **Aprašymo turinys** |
| --- | --- | --- |
| 1. | Administracinės paslaugos pavadinimas | 1. Leidimo verstis mažmenine prekyba suskystintosiomis naftos dujomis išdavimas.  2. Leidimo verstis mažmenine prekyba suskystintosiomis naftos dujomis keitimas.  3. Leidimo verstis mažmenine prekyba suskystintosiomis naftos dujomis galiojimo sustabdymas, galiojimo sustabdymo panaikinimas, galiojimo panaikinimas. |
| 2. | Administracinės paslaugos apibūdinimas | Verstis mažmenine prekyba suskystintosiomis naftos dujomis išduodami atskiri leidimai atitinkamoje savivaldybėje. Šios rūšies leidimas suteikia teisę verstis mažmenine prekyba dujomis atitinkamoje savivaldybėje, leidime nurodytoje (-se) konkrečioje (-se) prekybos vietoje (-se). Jeigu dujų pardavėjas verčiasi mažmenine prekyba fasuotomis suskystintosiomis naftos dujomis pristatydamas jas tiesiogiai dujų pirkėjui – išduotame leidime tai nurodoma (šiuo atveju atskirai nurodoma fasuotų suskystintųjų naftos dujų saugojimo konkrečios vietos).  Leidimas išduodamas neterminuotam laikui. Leidimai verstis mažmenine prekyba suskystintosiomis naftos dujomis išduodami fiziniams asmenims, turintiems teisę gyventi Lietuvos Respublikoje, arba Lietuvos Respublikoje įsteigtiems juridiniams asmenims, kitų valstybių narių juridinių asmenų ar kitų organizacijų padaliniams, įsteigtiems Lietuvos Respublikoje. Leidimai išduodami asmenims, kurie atitinka Leidimų verstis prekybos naftos produktais veikla išdavimo taisyklių, patvirtintų Lietuvos Respublikos energetikos ministro 2012 m. vasario 2 d. įsakymu Nr. 1-19 (Žin., 2012, Nr. 16-711), (toliau – Leidimų išdavimo taisyklės) 24 punkto reikalavimus ir turi technologinius, finansinius ir vadybinius pajėgumus, leidžiančius tinkamai įvykdyti reguliuojamosios veiklos sąlygas (Leidimų išdavimo taisyklių 21.2, 22 ir 23 punktai). |
| 3. | Teisės aktai, reguliuojantys administracinės paslaugos teikimą | 1. Lietuvos Respublikos energetikos įstatymas 2002 m. gegužės 16 d. Nr. IX-884.  2. [Lietuvos Respublikos energetikos ministro 2012 m. vasario 2 d. įsakymas Nr. 1-19 „Dėl leidimų verstis prekybos naftos produktais veikla išdavimo taisyklių patvirtinimo“](https://www.e-tar.lt/portal/lt/legalAct/TAR.5EB14CFD3BEA/cNxXzyWRgK).  3. [Lietuvos Respublikos Vyriausybės 2000 m. gruodžio 15 d. nutarimas Nr. 1458 „Dėl konkrečių valstybės rinkliavos dydžių sąrašo ir valstybės rinkliavos mokėjimo ir grąžinimo taisyklių patvirtinim](http://www3.lrs.lt/pls/inter3/dokpaieska.showdoc_l?p_id=419579)o“. |
| 4. | Informacija ir dokumentai, kuriuos turi pateikti asmuo | Pareiškėjas, siekiantis gauti leidimą verstis mažmenine prekyba suskystintosiomis naftos dujomis, pateikia Rokiškio rajono savivaldybės administracijos direktoriui prašymą, kuriame nurodoma:  1. pareiškėjo (juridinio asmens) pavadinimas, teisinė forma, kodas, buveinės adresas, telefono ir (ar) fakso numeriai, elektroninio pašto adresas arba pareiškėjo (fizinio asmens) vardas ir pavardė, asmens kodas (jeigu fizinis asmuo šį kodą turi), adresas, telefono numeris ir elektroninio pašto adresas;  2. veiklos, kuria verstis prašoma leidimo, rūšis. Kokiomis suskystintosiomis naftos dujomis (fasuotomis ar nefasuotomis numatoma prekiauti;  3. jeigu pareiškėjas (fizinis asmuo) asmens kodo neturi, – tiksli gimimo data;  4. juridinio asmens prašyme – šie duomenys: įmonės dalyvių, turinčių ne mažiau kaip 10 procentų akcijų (pajų, dalininkų įnašų), vadovų, savininkų vardai, pavardės ir asmens kodai (jeigu fizinis asmuo šį kodą turi), o jeigu dalyvis yra juridinis asmuo, ir juridinio asmens pavadinimas, teisinė forma, kodas ir buveinė;  5. jeigu pareiškėjas – Europos Sąjungos valstybės narės pilietis ar kitas užsienietis, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis ir siekia gauti leidimą verstis mažmenine prekyba suskystintosiomis naftos dujomis, privalo leidimus išduodančiai institucijai pateikti dokumentą, patvirtinantį ir (ar) suteikiantį teisę gyventi Lietuvos Respublikoje;  6. kokiu būdu pareiškėjas iš leidimus išduodančios institucijos\* norėtų gauti informaciją apie priimtus sprendimus.  Pareiškėjas su prašymu privalo pateikti deklaraciją, apie jo atitikimą Leidimų išdavimo taisyklių 24 punkto reikalavimui.  Pareiškėjas, norintis gauti leidimą verstis mažmenine prekyba suskystintosiomis naftos dujomis, kartu su prašymu ir deklaracija pateikia šiuos dokumentus:  1. deklaraciją apie suskystintųjų naftos dujų sandėliavimo ir prekybos vietas. Deklaracijoje nurodomi jų adresai, rezervuarų skaičius, pateikiama informacija apie slėginio įrenginio (rezervuaro) registravimą Potencialiai pavojingų įrenginių valstybės registre, taip pat prekybos vietų, sandėlių ir rezervuarų priklausomybė (nuosavi ar naudojami sutarties pagrindu). Jeigu numatoma vykdyti mažmeninę prekybą suskystintosiomis naftos dujomis jas tiesiogiai pristatant vartotojams (dujų pirkėjams), deklaracijoje nurodoma tik suskystintųjų naftos dujų sandėlio vieta;  2. prekybos vietų, sandėlių, rezervuarų teisinės registracijos dokumentų ar sutarčių (sutarčių išrašų), kurių pagrindu pareiškėjas naudojasi suskystintųjų naftos dujų prekybos vietomis, sandėliais ir rezervuarais (kai prekybos vietos, sandėliai ir rezervuarai nepriklauso pareiškėjui nuosavybės teise), pareiškėjo patvirtintas kopijas ar jų išrašus;  3. pareiškėjo avarinės tarnybos nuostatus arba sutarties su kitu ūkio subjektu, nustatyta tvarka turinčiu teisę atlikti avarijų (sutrikimų) lokalizavimo ir likvidavimo darbus, pareiškėjo patvirtintą kopiją ar jos išrašą;  4. turimų svarstyklių suskystintųjų naftos dujų balionams sverti patikros liudijimo pareiškėjo patvirtintą kopiją arba sutarties su kitu ūkio subjektu dėl tokios paslaugos atlikimo pareiškėjo patvirtintą kopiją ar jos išrašą;  5. pažymą apie turimą technologinę įrangą, prietaisus ir kitas priemones, kurių reikia dujų balionams galutiniam vartotojui (suskystintųjų naftos dujų pirkėjui) pristatyti ir prijungti prie jo dujinių įrenginių, arba sutarties su kitu ūkio subjektu, nustatyta tvarka turinčiu teisę teikti suskystintųjų naftos dujų balionų pristatymo ir prijungimo paslaugą, pareiškėjo patvirtintą kopiją ar jos išrašą;  6. pažymą apie darbuotojus (nurodyti darbuotojų skaičių, jų kvalifikaciją ir kokias funkcijas jie vykdys).  Leidimo turėtojas, norintis leidime įrašytus duomenis papildyti, pateikia Rokiškio rajono savivaldybei prašymą, kuriame papildomai nurodoma:  1. turimo leidimo rūšis, numeris ir išdavimo data;  2. prašomi įrašyti nauji suskystintųjų naftos dujų prekybos vietų adresai. Šiuo atveju leidimo turėtojas pateikia dokumentus, įrodančius technologinius pajėgumus pagal Leidimų išdavimo taisyklių 33 punkte nurodytus reikalavimus.  Leidimo turėtojas, norintis leidime įrašytus duomenis patikslinti, pateikia leidimus išduodančiai institucijai\* prašymą, kuriame papildomai nurodo turimo leidimo rūšį, numerį ir išdavimo datą. Prašymas patikslinti leidimą teikiamas, kai:  1. juridinis asmuo (įmonė) pakeičia leidime nurodytą buveinę, teisinę formą ar pavadinimą;  2. teisės aktų nustatyta tvarka suteikiamas naujas įmonės kodas;  3. leidimo turėtojas prašo išbraukti iš leidimo įrašytus suskystintųjų dujų terminalų, sandėlių ir rezervuarų adresus arba keičiasi prekybos suskystintosiomis naftos dujomis vietos, terminalo, sandėlio adresas;  4. teisės aktų nustatyta tvarka suteikiamas naujas pavadinimas gyvenamosioms vietovėms, gatvėms, pastatams, statiniams (kai keičiasi rekvizitai, tiesiogiai nepriklausantys nuo ūkio subjekto, turinčio leidimą);  5. pasikeičia fizinio asmens, turinčio leidimą, duomenys (vardas, pavardė ir adresas).  Leidimo turėtojas, norintis sustabdyti leidimo galiojimą, panaikinti leidimo sustabdymo galiojimą, panaikinti leidimo galiojimą ir (ar) gauti leidimo dublikatą, pateikia Rokiškio rajono savivaldybei prašymą, kuriame papildomai nurodoma turimo leidimo rūšis, numeris ir išdavimo data. Kai leidimo turėtojas pateikia prašymą panaikinti leidimo sustabdymo galiojimą, privalo pateikti dokumentus, įrodančius, kad reguliuojamosios veiklos pažeidimai pašalinti, išskyrus atvejį, nurodytą Energetikos įstatymo 21 straipsnio 5 dalies 5 punkte. |
| 5. | Informacija ir dokumentai, kuriuos turi gauti institucija (prašymą nagrinėjantis tarnautojas) | 1. Duomenys apie juridinį asmenį (pavadinimas, registracijos kodas, registracijos adresas, patikrinama, ar nėra pradėta bankroto, reorganizavimo ir (ar) likvidavimo procedūra) gaunami iš Juridinių asmenų registro tvarkymo interneto svetainės.  2. Duomenys apie fizinį asmenį (ar nėra pradėta jo atžvilgiu bankroto procedūra). Leidimų išdavimo taisyklių 43 punkte numatytu atveju patikrinti, ar pareiškėjas turi dokumentą, patvirtinantį ir (ar) suteikiantį teisę gyventi Lietuvos Respublikoje, prireikus kreiptis į Migracijos departamentą prie Vidaus reikalų ministerijos (toliau – Migracijos departamentas) dėl atitinkamos informacijos.  3. Informacija dėl pareiškėjo veiklos:  – iš Informatikos ir ryšių departamento prie Vidaus reikalų ministerijos (toliau – Informatikos ir ryšių departamentas) dėl pareiškėjo atitikties Leidimų išdavimo taisyklių 24 punkto reikalavimams;  – iš Valstybinės energetikos inspekcijos prie Energetikos ministerijos (toliau – Valstybinė energetikos inspekcija) dėl pareiškėjo atitikties Leidimų išdavimo taisyklių 21.2 ir 23 punktų reikalavimams;  – iš Valstybinės darbo inspekcijos prie Socialinės apsaugos ir darbo ministerijos (toliau – Valstybinė darbo inspekcija) dėl informacijos apie pareiškėjo prašyme nurodytų slėginių įrenginių ir rezervuarų įregistravimą Potencialiai pavojingų įrenginių valstybės registre ir įgaliotų techninės būklės tikrinimo įstaigų ataskaitą (išvadą) apie šių įrenginių atliktų techninės būklės patikrinimų dėl tinkamumo naudoti;  – iš Valstybinės mokesčių inspekcijos prie Finansų ministerijos (toliau – Valstybinė mokesčių inspekcija) dėl pareiškėjo atitikties Leidimų išdavimo taisyklių 11 ir 80 punktų reikalavimams;  4. Informacija apie pareiškėjo ar leidimo turėtojo nustatytos valstybės rinkliavos už paslaugos suteikimą sumokėjimą. |
| 6. | Administracinės paslaugos teikėjas | Violeta Bieliūnaitė-Vanagienė, Turto valdymo ir viešųjų pirkimų skyriaus vyr. specialistė, tel. (8 458) 71429,  el. p. v.vanagiene@post.rokiskis.lt |
| 7. | Administracinės paslaugos vadovas | Vida Gindvilienė, Turto valdymo ir viešųjų pirkimų skyriaus vedėjo pavaduotoja, tel. (8 458) 71429,  el. p. v.gindviliene@post.rokiskis.lt |
| 8. | Administracinės paslaugos suteikimo trukmė | 1. Leidimas išduodamas ne vėliau kaip per 30 kalendorinių dienų nuo prašymo išduoti leidimą ir visų tinkamai įformintų dokumentų ir informacijos registravimo Rokiškio rajono savivaldybėje dienos.  2. Leidimas pakeičiamas (kai papildomi ir (ar) patikslinami leidime įrašyti duomenys) ne vėliau kaip per 15 darbo dienų nuo dokumentų, kurių reikia leidime įrašytiems duomenims papildyti ir (ar) patikslinti, registravimo Rokiškio rajono savivaldybėje dienos.  3. Leidimo dublikatas išduodamas ne vėliau kaip per 10 darbo dienų nuo dokumentų, kurių reikia leidimo dublikatui išduoti, registravimo Rokiškio rajono savivaldybėje dienos.  4. Kai leidimo turėtojas, kuriam buvo sustabdytas leidimo galiojimas, nustatyta tvarka pateikia dokumentus, įrodančius, kad pažeidimai pašalinti, ne vėliau kaip 10 dienų nuo šių dokumentų įregistravimo Rokiškio rajono savivaldybėje dienos, leidimo galiojimo sustabdymas panaikinamas.  5. Leidimų išdavimo taisyklių 76 punkte nurodytais atvejais Rokiškio rajono savivaldybėje sprendimą dėl leidimo galiojimo sustabdymo, galiojimo sustabdymo panaikinimo ar galiojimo panaikinimo priima ne vėliau kaip per 10 darbo dienų po to, kai gaunamas atitinkamas prašymas arba sužinoma apie leidimo turėtojo juridinio asmens pasibaigimą jį likvidavus ar reorganizavus, leidimo turėtojo fizinio asmens mirtį. |
| 9. | Administracinės paslaugos suteikimo kaina (jei paslauga teikiama atlygintinai) | Už leidimo verstis mažmenine prekyba suskystintosiomis naftos dujomis išdavimą – 490 Eur,  Už leidimo pakeitimą (duomenų papildymą, patikslinimą, dublikatų išdavimą) – 112 Eur  Leidimų verstis didmenine prekyba suskystintosiomis naftos dujomis galiojimo sustabdymo, galiojimo sustabdymo panaikinimo ir galiojimo panaikinimo administracinės paslaugos teikiamos neatlygintinai.  Mokestis mokamas į Valstybinės mokesčių inspekcijos prie Lietuvos Respublikos finansų ministerijos (kodas 188659752) sąskaitą LT24 7300 0101 1239 4300 AB banke „Swedbank“, įmokos kodas 52973.  Valstybės rinkliava neimama už išduotų leidimų, kai keičiasi rekvizitai, tiesiogiai nepriklausantys nuo ūkio subjekto, patikslinimą. |
| 10. | Prašymo forma ir prašymo turinys | Interneto svetainėje www.rokiskis.lt paslaugos gavėjas gali atsisiųsti prašymo formą ir ją užpildyti.  Prašymą galima užpildyti Rokiškio rajono savivaldybės administracijos 207 kab. |

# Veiksmų atliekamų teikiant administracines paslaugas sekos schema

Asmuo

Administracijos direktorius ar jo įgaliotas tarnautojas

Paslaugos vadovas

Paslaugos teikėjas

Paslaugos vadovas

Institucijos, nepavaldžios Rokiškio rajono savivaldybei, iš kurių gaunama informacija ir dokumentai

Rokiškio rajono savivaldybės administracijos padaliniai, iš kurių gaunama informacija ir dokumentai